**5 клас Домашна работа 19 учебна седмица**

1. ***Прочетете текста.***
2. ***Открийте изучените местоимения в него и ги запишете в таблицата.***
3. ***Определете граматичните им категории.***

„Той се навел от коня и тихо ѝ прошепнал, че царският син много харесал дъщеря ѝ, та да дойде да я поиска за жена.

Царедворецът не разбрал, че момичето било сираче и тази жена му била мащеха. Жената си имала и друго, своя момиче, и него си обичала тя, а сирачето мразела. Тя клеветяла завареничето пред баща му, той вярвал, карал му се, а то горкото търпяло и мълчало.

А сега като чула злата жена, че принцът го харесал, още повече го намразила.

- Трябва да я погубя – рекла си тя – та да оженя моята дъщеря за него.

Вечерта мъжът се върнал от нивата уморен, а жена му го посрещнала по-сърдита от всякога.

- Не искам вече дъщеря ти! – викнала му тя. - Лоша е, мързелива е и срами къщата ни. Отведи я в гората – вълци и мечки да я изядат!

На бащата много му дожаляло за детето, но се боял от злата си жена и не посмям да ѝ противоречи.

- Хайде – рекъл ѝ, - чедо, да те водя у лелини ти на гости.

Вървели, вървели, стигнали до една гъста гора. Бащата рекъл:

- Стой тука, дъще, почакай ме, аз ей-сега ще дойда. ”

 Из „Калинката” Георги Райчев

|  |
| --- |
|  **МЕСТОИМЕНИЯ** ***вид, лице, число*** |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |